CELEX: 32017R1551
Language: lt
Date: 2017-07-14 00:00:00
Title: 2017 m. liepos 14 d. Komisijos deleguotasis reglamentas (ES) 2017/1551, kuriuo iš dalies keičiamas Europos Parlamento ir Tarybos reglamento (ES) 2016/1076, kuriuo taikoma prekybos tam tikrų valstybių, kurios priklauso Afrikos, Karibų jūros ir Ramiojo vandenyno (AKR) valstybių grupei, kilmės produktais tvarka, nustatyta susitarimais, kuriais sudaromi arba ketinama sudaryti ekonominės partnerystės susitarimai, I priedas

15.9.2017   
            
            
               LT
            
            
               Europos Sąjungos oficialusis leidinys
            
            
               L 237/59
            
         KOMISIJOS DELEGUOTASIS REGLAMENTAS (ES) 2017/1551
   2017 m. liepos 14 d.
   kuriuo iš dalies keičiamas Europos Parlamento ir Tarybos reglamento (ES) 2016/1076, kuriuo taikoma prekybos tam tikrų valstybių, kurios priklauso Afrikos, Karibų jūros ir Ramiojo vandenyno (AKR) valstybių grupei, kilmės produktais tvarka, nustatyta susitarimais, kuriais sudaromi arba ketinama sudaryti ekonominės partnerystės susitarimai, I priedas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1076, kuriuo taikoma prekybos tam tikrų valstybių, kurios yra Afrikos, Karibų jūros ir Ramiojo vandenyno (AKR) valstybių grupės dalis, kilmės produktais tvarka, nustatyta susitarimais, kuriais sudaromi ekonominės partnerystės susitarimai arba ketinama juos sudaryti (1), ypač į jo 2 straipsnio 2 dalį,
   kadangi:
   
               (1)
            
            
               šalių naudos gavėjų, kurioms taikoma Reglamentu (ES) 2016/1076 nustatyta patekimo į ES rinką tvarka, sąrašas nustatytas to Reglamento I priedu. Reglamente taip pat išdėstyta Europos Sąjungos taikoma apsaugos priemonių, susijusių su I priede išvardytų šalių kilmės produktais, taikymo procedūra;
            
         
               (2)
            
            
               Reglamentu (ES) 2016/1076 Komisijai suteikiami įgaliojimai priimti deleguotuosius aktus, kuriais iš dalies keičiamas to Reglamento I priedas į jį įtraukiant tas valstybes iš AKR valstybių grupės, kurios baigė derybas dėl ekonominės partnerystės susitarimo (toliau – EPS) su Europos Sąjunga;
            
         
               (3)
            
            
               2014 m. liepos 15 d. Pietų Afrikos vystymosi bendrijos (PAVB) EPS valstybės, Europos Sąjunga ir jos valstybės narės užbaigė derybas dėl visapusiško ekonominės partnerystės susitarimo. PAVB EPS valstybės, Europos Sąjunga ir jos valstybės narės susitarimą pasirašė 2016 m. birželio 10 d. (2);
            
         
               (4)
            
            
               Lesotas EPS ratifikavo 2016 m. rugsėjo 16 d.;
            
         
               (5)
            
            
               Mozambikas EPS ratifikavo 2017 m. balandžio 28 d.;
            
         
               (6)
            
            
               Europos Parlamentas EPS patvirtino 2016 m. rugsėjo 30 d.;
            
         
               (7)
            
            
               todėl EPS laikinai taikomas nuo 2016 m. spalio 10 d.;
            
         
               (8)
            
            
               todėl Lesotas ir Mozambikas taip pat turėtų būti įtraukti į minėtą I priedą, kad būtų sudarytos palankesnės sąlygos ES visapusiškai taikyti EPS,
            
         PRIĖMĖ ŠĮ REGLAMENTĄ:
   1 straipsnis
   Lesoto Karalystė ir Mozambiko Respublika įtraukiamos į Reglamento (ES) 2016/1076 I priedą.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. liepos 14 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 185, 2016 7 8, p. 1.
   
      (2)  Europos Sąjungos bei jos valstybių narių ir PAVB EPS valstybių ekonominės partnerystės susitarimas (OL L 250, 2016 9 16, p. 3).